Shlomo Hillel

Shlomo HILLEL (; naskiĝis la 23-a de aprilo 1923 en Bagdado, Reĝlando Irako ; mortis la 8-a de februaro 2021 en Ra'anana, Israelo) estis israela diplomato kaj politikisto. Li servis kiel ministro plurfoje kaj kiel Parolanto de la Kneset dum pluraj jaroj.[Shlomo Hillel https://main.knesset.gov.il/mk/Apps/mk/mk-personal-details/380] on Knesset website.

Li ankaŭ funkciis kiel ambasadoro de Israelo en pluraj afrikaj landoj. Li estis premiito de la Israela Premio por publika servo (1998).

 Politika kariero 
Li estis elektita al la Knesset en 1955, sed demisiis de sia parlamenta servo baldaŭ antaŭ la novaj elektoj, estante nomumita ambasadoro al Gvineo (1959). En 1961, li fariĝis ambasadoro al Eburbordo, Dahomeo, la Respubliko Supra Volto kaj Niĝero, kaj poste membro de la israela delegacio al Unuiĝintaj Nacioj (1963-1967). Shlomo Hillel revenis al Israelo en 1967, kaj funkciis kiel vicdirektoro de la Ministerio pri Eksterlandaj Aferoj ĝis 1969.

En 1969, Hillel revenis al la Knesset el la Maarach- bloko. Li servis kiel membro de la Knesset de 1969 ĝis 1992. Li estis Ministro pri Interna Sekureco (1969 ĝis 1977), kaj Ministro pri Internaj Aferoj de 1974 ĝis 1977. Li estis elektita Parolanto de la 11-a Knesset (1984–1988). Ĝis sia morto, li estis la plej longe servanta Ministro pri Internaj Aferoj en Israelo.

 Verkaro 
En 1984, Hillel publikigis Operation Babylon: The Story of the Rescue of the Jews of Iraq (Operacio Babilono: La Rakonto pri la Savo de la Judoj de Irako), membiografion pri Operation Ezra kaj Nehemiah , la evakuado de ĝis 130 000 irakaj judoj al Israelo tra Irano kaj Kipro en 1951-52. La membiografio poste estis tradukita en la anglan, francan, germanan, hispanan, portugalan, rusan kaj araban lingvojn.

 Referencoj 

 Eksteraj ligiloj 

Kategorio:Bagdadanoj
Kategorio:Irakaj judoj
Kategorio:Israelaj politikistoj
Kategorio:Israelaj ministroj
Kategorio:Israelaj diplomatoj